Eron sudi Washington Post muxbiriga nisbatan hukm chiqardi

Eron sudi Washington Post gazetasining muxbiri Jeyson Rizoyan ishi bo‘yicha hukm chiqardi. Bu haqda Meduza Eron bosh prokurori G‘ulom Husayn Muhsin Ijey ma’lumotiga tayanib xabar beradi.

Bosh prokuror jurnalistning aynan qanday jazoga hukm etilganligini ma’lum qilishga qiynaldi. Faqat tomonlarning shikoyat qilish uchun 20 kun muddati borligini ma’lum qildi.
AQSh Davlat departamenti vakillari jurnalistga qo‘yilgan barcha ayblovlarni olib tashlab, uni ozodlikka chiqarishni talab qilayotganligini ma’lum qildi.
Washington Post tahririyati, o‘z navbatida, Eron bosh prokurorining hukm tafsilotlaridan xabardor emasligi Rizoyanga nisbatan ko‘rilayotgan ish siyosiy tusga ega ekanligidan dalolat berishini ta’kidlamoqda.
Eslatib o‘tamiz, ikki mamlakat fuqaroligiga ega 39 yoshli Rizoyan 2012-yildan beri Washington Post gazetasining Tehrondagi muxbiri bo‘lib ishlayotgandi. Rizoyan, uning rafiqasi va yana ikki amerikalik fotojurnalist 2014-yil 22-iyulda qo‘lga olingan edi.